smcproject/ml-wiki-sentences huggingface dataset:
2019 ഓഗസ്റ്റ് 20 ന് കേരള ബ്ലാസ്റ്റേഴ്സ് എഫ്.സി. യുമായി കരാർ ഒപ്പിട്ടു കരിയർ സ്ഥിതിവിവരക്കണക്കുകൾ ക്ലബ്, സീസൺ, മത്സരം എന്നിവയുടെ രൂപങ്ങളും ലക്ഷ്യങ്ങളും ക്ലബ് സീസൺ ലീഗ് ദേശീയ കപ്പ് ലീഗ് കപ്പ് കോണ്ടിനെന്റൽ ആകെ ഡിവിഷൻ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ അപ്ലിക്കേഷനുകൾ ലക്ഷ്യങ്ങൾ ബോട്ടെവ് വ്രത്സ 2012–13 ഒരു സംഘം 21 0 0 0 - - 21 0 ട്രോഫെൻസ് 2014–15 ലിഗാപ്രോ 26 1 1 0 2 0 - 29 1 നെഫ്റ്റി ബാക്കു 2015–16 അസർബൈജാൻ പ്രീമിയർ ലീഗ് 20 2 5 0 - 0 0 25 2 2016–17 13 0 4 0 - 4 1 21 1 ആകെ 33 2 9 0 - - 4 1 46 3 സെപഹാൻ എസ്‌സി 2017–18 പേർഷ്യൻ ഗൾഫ് പ്രോ ലീഗ് 7 0 0 0 - - 7 0 മോണ്ടെഡിയോ യമഗത 2018 ജെ 2 ലീഗ് 2 0 1 0 - - 3 0 കേരള ബ്ലാസ്റ്റേഴ്സ് 2019–20 ഇന്ത്യൻ സൂപ്പർ ലീഗ് 2 0 0 0 - - 2 0 കരിയർ ആകെ 91 3 11 0 2 0 4 1 108 4 പരാമർശങ്ങൾ ബാഹ്യ ലിങ്കുകൾ Jairo Rodrigues Jairo Rodrigues
ജൈവ ഇന്ധനം ജൈവ ഇന്ധന ഊർജ്ജ ഉൽപാദനം - ലോകത്തിൽ ബയോഗ്യാസ് ഇന്ധനമാക്കിയ ബസ്.
വളരെ മന്ദഗതിയിലുള്ള ഭൂമിശാസ്ത്ര പ്രക്രിയകൾ വഴി രൂപീകരിക്കുന്ന എണ്ണ പോലുള്ള ഫോസിൽ ഇന്ധനങ്ങളേക്കാൾ , സമകാലിക പ്രക്രിയകളിലൂടെ ജൈവവസ്തുക്കളിൽ നിന്നു ഉൽ‌പാദിപ്പിക്കുന്ന ഇന്ധനമാണ് ബയോഫ്യൂവൽ അഥവാ ജൈവ ഇന്ധനം .
സാങ്കേതികമായി ജൈവവസ്തുക്കൾ നേരിട്ട് ഇന്ധനമായി ഉപയോഗിക്കാമെന്നതിനാൽ (ഉദാ. മരം, തടി), ചില ആളുകൾ ബയോമാസ്, ബയോ ഫ്യൂവൽ എന്നീ പദങ്ങൾ പരസ്പരം ഉപയോഗിക്കുന്നു.
എന്നിരുന്നാലും, പലപ്പോഴും ബയോമാസ് എന്ന വാക്ക് ഇന്ധനം നിർമ്മിക്കാൻ ഉപയോഗിക്കുന്ന അസംസ്കൃത ജൈവ വസ്തുക്കളെയോ അല്ലെങ്കിൽ  താപ / രാസപരമായി മാറ്റം വരുത്തിയ അന്തിമ ഖര ഉൽ‌പ്പന്നത്തെയോ സൂചിപ്പിക്കുന്നു.
സാധാരണയായി ഗതാഗതത്തിന് ഉപയോഗിക്കുന്നു ദ്രാവക അല്ലെങ്കിൽ വാതക ഇന്ധനങ്ങളെ സൂചിപ്പിക്കാനായി ജൈവ ഇന്ധനം എന്ന പദം  നീക്കിവച്ചിരിക്കുന്നു, .
യുഎസ് എനർജി ഇൻഫർമേഷൻ അഡ്മിനിസ്ട്രേഷൻ (ഇ‌ഐ‌എ) ഈ നാമകരണ രീതി പിന്തുടരുന്നു.
ഡ്രോപ്പ്-ഇൻ ജൈവ ഇന്ധനങ്ങൾ പെട്രോളിയം ഇന്ധനങ്ങൾക്ക് തുല്യമാണ്, നിലവിലുള്ള പെട്രോളിയം ഇൻഫ്രാസ്ട്രക്ചറുമായി പൂർണ്ണമായും പൊരുത്തപ്പെടുന്നതുമാണ്.
അവ ഉപയോഗിക്കാൻ വാഹനത്തിന്റെ എഞ്ചിൻ പരിഷ്ക്കരണം ആവശ്യമില്ല.
സസ്യങ്ങളിൽ നിന്നോ ( ഊർജ്ജ വിളകളിൽ നിന്നോ) കാർഷിക, വാണിജ്യ, ഗാർഹിക, കൂടാതെ / അല്ലെങ്കിൽ വ്യാവസായിക മാലിന്യങ്ങളിൽ നിന്നോ (മാലിന്യങ്ങൾക്ക് ജൈവ ഉത്ഭവമുണ്ടെങ്കിൽ) ജൈവ ഇന്ധനങ്ങൾ ഉത്പാദിപ്പിക്കാൻ കഴിയും.
സാധാരണയായി പുനരുൽപ്പാദിപ്പിക്കാവുന്ന ജൈവ ഇന്ധനങ്ങൾ സസ്യങ്ങളിലോ മൈക്രോഅൽഗയിലോ ഫോട്ടോസിന്തസിസ് പ്രക്രിയയിലൂടെ സംഭവിക്കുന്ന സമകാലിക കാർബൺ ഫിക്സേഷൻ ഉൾക്കൊള്ളുന്നു.
ജൈവ ഇന്ധന ഉൽപാദനത്തിൽ ഉപയോഗിക്കുന്ന ജൈവവസ്തുക്കൾക്ക് വേഗത്തിൽ വളരാൻ കഴിയുമെങ്കിൽ, ഇന്ധനം സാധാരണയായി പുനരുപയോഗ ഊർജ്ജത്തിന്റെ ഒരു രൂപമായി കണക്കാക്കപ്പെടുന്നു.
ജൈവ ഇന്ധനത്തിന്റെ ഹരിതഗൃഹ വാതക ലഘൂകരണ സാധ്യത ഗണ്യമായി വ്യത്യാസപ്പെട്ടിരിക്കുന്നു.
ബയോ ഇഥനോൾ , ബയോഡീസൽ എന്നിവയാണ് ഏറ്റവും സാധാരണമായ രണ്ട് ജൈവഇന്ധനങ്ങൾ.
കൂടുതലും പഞ്ചസാര അല്ലെങ്കിൽ അന്നജം അടങ്ങിയിരിക്കുന്ന കൃഷിവിളകളായ ധാന്യം , കരിമ്പ് , അല്ലെങ്കിൽ മധുര സോർഗം എന്നിവയിൽ നിന്ന് ഉല്പാദിപ്പിക്കപ്പെടുന്ന കാർബോഹൈഡ്രേറ്റുകളെ ഫെർമെന്റേഷൻ ചെയ്ത് നിർമിക്കുന്ന ഒരു ആൽക്കഹോൾ ആണ് ബയോഎഥനോൾ .
വൃക്ഷങ്ങൾ പുല്ലുകൾ പോലുള്ള ഭക്ഷ്യേതര സ്രോതസ്സുകളിൽ നിന്ന് ഉണ്ടാക്കുന്ന സെല്ലുലോസിക് ബയോമാസും എഥനോൾ ഉൽപാദനത്തിനുള്ള അസംസ്കൃത വസ്തുവായി ഉപയോഗിക്കുന്നു.
എഥനോൾ അതിന്റെ ശുദ്ധമായ രൂപത്തിൽ (ഇ 100) വാഹനങ്ങൾക്ക് ഇന്ധനമായി ഉപയോഗിക്കാം, പക്ഷേ ഇതിൽ സാധാരണയായി അഡിറ്റീവായി ഗ്യാസോലിൻ ഉപയോഗിക്കുന്നു, ഇത് ഒക്ടേൻ വർദ്ധിപ്പിക്കാനും വാഹന ഉദ്‌വമനം മെച്ചപ്പെടുത്താനും സഹായിക്കുന്നു.
യുണൈറ്റഡ് സ്റ്റേറ്റ്സ് , ബ്രസീൽ എന്നീ രാജ്യങ്ങളിലാണ് ബയോഎഥനോൾ വ്യാപകമായി ഉപയോഗിക്കുന്നത് .
എണ്ണ/ കൊഴുപ്പ് എന്നിവയിൽ നിന്ന് ട്രാൻസെസ്റ്ററിഫിക്കേഷൻ എന്ന പ്രക്രിയ വഴി  നിന്ന് നിർമ്മിക്കുന്നതാണ് ബയോഡീസൽ .
യൂറോപ്പിലെ ഏറ്റവും സാധാരണമായ ഒരു ജൈവൈന്ധനമാണ് ബയോഡീസൽ .
ശുദ്ധമായ രൂപത്തിൽ (ബി 100) വാഹനങ്ങൾക്ക് ഇന്ധനമായി ഇത് ഉപയോഗിക്കാമെങ്കിലും, ഡീസലിൽ പ്രവർത്തിക്കുന്ന വാഹനങ്ങളിൽ നിന്നുള്ള കണികകൾ, കാർബൺ മോണോക്സൈഡ് , ഹൈഡ്രോകാർബണുകൾ എന്നിവയുടെ അളവ് കുറയ്ക്കുന്നതിന് വേണ്ടി ഇത് സാധാരണയായി ഡീസൽ അഡിറ്റീവായി ഉപയോഗിക്കുന്നു.
അവലംബം ↑ The IEA states: "Biofuels are transportation fuels such as ethanol and biodiesel that are made from biomass materials." https://www.eia.gov/energyexplained/index.php?page=biofuel_home ↑ ↑ ↑
ജൈവ വാതകം ഇംഗ്ലീഷ് വിലാസം https://ml.wikipedia.org/wiki/Biogas
സൂക്ഷ്മാണുക്കൾ, ഓക്സിജന്റെ അസാന്നിധ്യത്തിൽ (anaerobic),  അഴുകുന്ന ജൈവവസ്തുക്കളിൽ (decomposing organic materials) പ്രവർത്തിക്കുമ്പോഴുണ്ടാകുന്ന വാതകങ്ങളുടെ മിശ്രിതമാണ് ജൈവ വാതകം ( ഇംഗ്ലീഷ് : Biogas, ബയോഗ്യാസ്).
ഇതിൽ, 55-70 ശതമാനം നിറമോ മണമോ ഇല്ലാത്ത മീഥെയ്ൻ (methane) വാതകവും, 30-45 ശതമാനത്തോളം കാർബൺ ഡൈ ഓക്സൈഡും ചെറിയതോതിൽ   ഹൈഡ്രജൻ സൾഫൈഡ്,  നൈട്രജൻ, കാർബൺ മോണോക്സൈഡ്, ഈർപ്പം സിൽഒക്സയൻസ് (siloxanes )എന്നിവയും  അടങ്ങിയിരിക്കുന്നു.
കരിയോ പുകയോ ഇല്ലാത്ത ഇളം നീലനിറത്തിലുള്ള ജ്വാലയോടെ  കത്തുന്ന ഈ വാതകം സുരക്ഷിതവും വിഷമില്ലാത്തതുമായ ഒരു  ജൈവഇന്ധനം (bio-fuel) ആണ്.
ഘടകങ്ങൾ Typical composition of biogas സംയുക്തം Chem % മീതൈൽ CH 4 50–75 കാർബൺ ഡൈ ഓക്സൈഡ് CO 2 25–50 നൈട്രജൻ N 2 0–10 ഹൈഡ്രജൻ H 2 0–1 ഹൈഡ്രജൻ സൾഫൈഡ് H 2 S 0–3 ഓക്സിജൻ O 2 0–0 ഒരു പോർട്ടബിൾ ബയോഗ്യാസ് പ്ലാന്റ് ബയോഗ്യാസ് പ്ലാന്റ്, കേരളത്തിലെ ഒരു വീട്ടിൽ.
ഉപയോഗങ്ങൾ പാചകാവശ്യങ്ങൾക്കും വിളക്കുകൾ കത്തിക്കുന്നതിനും വേണ്ട ഇന്ധനമായി ഉപയോഗിക്കുന്നു.
ഗുണങ്ങൾ താരതമ്യേന ലളിതവും, എളുപ്പം നിർമ്മിക്കാവുന്നതുമാണ്.
ചാരം അവശേഷിപ്പിക്കാതെയും പുകയില്ലാതെയും കത്തുന്നു.
ഗാർഹിക ജൈവാവശിഷ്ടങ്ങളുടെ നിർമാർജ്ജനം ഉപയോഗപ്രദമായും ആരോഗ്യകരമായും നിർവഹിക്കാം.
വിറകിന്റെ ഉപയോഗം കുറയ്ക്കുന്നതിലൂടെ ഒരു പരിധിവരെ വനനശീകരണം തടയുന്നു.
ജൈവ വാതക പ്ലാന്റിലെ അവശിഷ്ടം നല്ല വളമാണ്.
വിവിധതരം പ്ലാന്റുകൾ ഫിക്സഡ് ഡോം ടൈപ്പ് ഫ്ലോട്ടിങ് ഗ്യാസ് ഹോൾഡർ ടൈപ്പ് അവലംബം
ജൈനെന്ദ്ര കുമാർ ഇംഗ്ലീഷ് വിലാസം https://ml.wikipedia.org/wiki/Jainendra_Kumar
ഇരുപതാം നൂറ്റാണ്ടിൽ ജീവിച്ചിരുന്ന ഒരു ഹിന്ദി എഴുത്തുകാരൻ ആണ് ജൈനെന്ദ്ര കുമാർ (2 ജനുവരി 1905 -1988 ഡിസംബർ 24).
സുനിത, ത്യാഗപാദ തുടങ്ങിയ കൃതികൾ അദ്ദേഹം രചിച്ചു.
1971 ൽ പത്മഭൂഷൺ പുരസ്കാരതിന് അർഹനായി.
1966 ൽ മുക്തിബോധ് എന്ന കൃതിക്ക് സാഹിത്യ അക്കാദമി പുരസ്കാരം നൽകി ആദരിച്ചു.
1979 ൽ സാഹിത്യ അക്കാദമി ഫെലോഷിപ്പ് ലഭിച്ചു.
സാഹിത്യകൃതികൾ Suneeta Neelam Desh ki Rajkanya Chidiya Ki Bhachi Ek Raat Vatayan Parakh Ankita Sukhda Kalyani Jayvardhan Dashark Akal Purush Gandhi Premchand: Ek Krati Vyaktitva Sahitya ka Shrey Aur Prey Samay Aur Hum Jeevan Sahitya Aur Paramparayein Gandhi aur Humara Samay Tatha Sanskriti Khel Pajeb Patni Apna Apna Bhagya "Atma Shikshan" (Story) പുരസ്കാരങ്ങളും ബഹുമതികളും 1929ൽ ഹിന്ദുസ്ഥാൻ അക്കാഡമി അവാർഡ് - Parakh 1953 ൽ സാഹിത്യ അക്കാദമി പുരസ്കാരം - Paap Aur Prakash 1965 ൽ  Hastimal Dalmiya Puraskar - Muktibodh 1971 ൽ പത്മഭൂഷൺ പുരസ്കാരം 1979 ൽ - കേന്ദ്ര സാഹിത്യ അക്കാദമി ഫെല്ലോഷിപ്പ് അവലംബം
ജൈനോസോറസ് ഇംഗ്ലീഷ് വിലാസം https://ml.wikipedia.org/wiki/Jainosaurus
ടൈറ്റനോസോറീൻ കുടുംബത്തിൽ പെട്ട വളരെ വലിയ ഒരു ദിനോസറായിരുന്നു ജൈനോസോറസ് .
ഇന്ത്യയിലും ഏഷ്യയുടെ മറ്റു സ്ഥലങ്ങളിലും ജീവിച്ച ഇവയുടെ ഫോസ്സിൽ ആദ്യം കണ്ടു കിട്ടിയിട്ടുള്ളത്  ഇന്ത്യയിലെ മധ്യപ്രദേശിലെ ജബൽ‌പൂരിൽ നിന്നുമാണ് .
ജൈനോസോറസ് ഫോസ്സിൽ കണ്ടുപിടിച്ചത് ചാൾസ് ആൽഫ്രഡ്‌ മാറ്റ്‌ലേ ആണ്  1917നും 1920നും ഇടയിൽ ആയിരുന്നു ഇത്.
നാൽക്കാലിയും സസ്യഭോജിയും ആയിരുന്ന ജൈനോസോറസ്സിന് ഏകദേശ ഉയരം 6 മീറ്റർ ആയിരുന്നു നീളം 18 മീറ്ററും.
എന്നാൽ ഇവയുടെ ഭാരം തിട്ടപ്പെടുത്തിയിട്ടില്ല.
ജൈവ വാസ്തുവിദ്യ ഇംഗ്ലീഷ് വിലാസം https://ml.wikipedia.org/wiki/Organic_architecture ഫോളിങ്ങ് വാട്ടർ
വാസ്തുവിദ്യയുമായ് ബന്ധപ്പെട്ട ഒരു താത്ത്വികദർശനമാണ് ജൈവ വാസ്തുവിദ്യ(Organic architecture) .
മനുഷ്യന്റെ വാസസ്ഥാനവും പ്രകൃതിയും തമ്മിൽ പൊരുത്തമുണ്ടാവണം എന്ന ആശയത്തെയാണ് ഇത് മുന്നോട്ടുവയ്ക്കുന്നത്.
ഭൂപ്രകൃതിയോടും പരിസ്ഥിതിയോടും ഇണങ്ങിച്ചേരുംവിധമാണ് ജൈവ വാസ്തുവിദ്യയിൽ  കെട്ടിടങ്ങൾ രൂപകല്പന ചെയ്യുന്നത്.
ഫ്രാങ്ക് ലോയ്ഡ് റൈറ്റിനെയാണ് ജൈവ വാസ്തുവിദ്യയുടെ പിതാവായ് കണക്കാക്കുന്നത്.
ഇദ്ദേഹത്തിന്റെ സൃഷ്ടിയായ് ഫോളിങ്ങ് വാട്ടർ എന്ന ഭവനം ജൈവവാസ്തുവിദ്യയുടെ ഉത്തമ ഉദാഹരണമായാണ് കണക്കാക്കുന്നത്.
ജൈവ വാസ്തുവിദ്യയെകുറിച്ച് ഇദ്ദേഹം നിരവധി പ്രബന്ധങ്ങൾ അവതരിപ്പിച്ചിട്ടുണ്ട് പ്രശസ്ത ജൈവ വാസ്തുശില്പികൾ ഫ്രാങ്ക് ലോയ്ഡ് റൈറ്റ് (1867–1959) ആൾവർ ആൾടോ ആന്റൺ ആൽബർട്സ് ലാറി ബേക്കർ ആൻഡണി ഗൗഡി ഈറോ സ്സാരിനെൻ ലൂയിസ് സള്ളിവെൻ
ജൈമിനി
പ്രാചീന ഭാരതത്തിലെ മീമാംസാ ദാർശനികനായിരുന്നു ജൈമിനി .
ജൈമിനിയുടെ പ്രധാന കൃതികൾ പൂർവ മീമാംസ സൂത്രങ്ങൾ
വേദത്തിലെ കർമ്മകാണ്ഡത്തെ ആസ്പദമാക്കി സൃഷ്ടിക്കപ്പെട്ടിട്ടുള്ള മീമാംസ ഭാരതത്തിലെ പ്രാചീനമായ ആറ് ദർശനങ്ങളിൽ ഒന്നാണ്‌.
രണ്ട് മീമാംസകൾ ഉണ്ട്.
പൂർ‌വ്വ മീമാംസയും ഉത്തരമീമാംസയും.
ഉത്തര‌ മീമാംസ വേദാന്തമെന്ന പേരിൽ പ്രത്യേകദർശനമായിത്തീർ‌ന്നിട്ടുണ്ട്.
പൂർ‌വ്വമീമാംസ, മീമാംസ എന്നും അറിയപ്പെടുന്നു.
ജൈമിനിയാണ്‌ മീമാംസയുടെ സ്ഥാപകൻ.
മീമാംസാ ദർശനങ്ങൾക്ക് അടിസ്ഥാനമാണ് പൂർവ മീമാംസ സൂത്രങ്ങൾ.
മോക്ഷപ്രാപ്തിക്കായി വേദവിധിപ്രകാരമുള്ള അനുഷ്ഠാനങ്ങളും ആചാരങ്ങളും യാതൊരു വീഴ്ചയും കൂടാതെ പാലിക്കണമെന്ന് അനുശാസിക്കുന്നതാണ് മീമാംസാദർശനം
ജൈമിനിയുടേ കാലഘട്ടം നിർണ്ണയിക്കാൻ സാധിച്ചിട്ടില്ല.
നാലാം നൂറ്റാണ്ടിനിടയിലാണെന്ന് ഡോ. രാധാകൃഷ്ണൻ അഭിപ്രായപ്പെടുന്നു.
6നു 2നും ഇടക്കാണെന്നാണ്‌ മറ്റു ചില ചരിത്രകാരന്മാർ കരുതുന്നത് ജൈമിനീ ഭാരതം
മഹാഭാരതത്തിന്റെ ഭാഷ്യമായി രചിക്കപ്പെട്ട ജൈമിനീ ഭാരതത്തിലെ അശ്വമേധപർവ്വം ശ്രദ്ധേയമാണ്.
ജൈമിനീ സൂത്രങ്ങൾ
ഉപദേശ സൂത്രങ്ങൾ എന്നും അറിയപ്പെടുന്ന ഈ കൃതി ജൈമിനീയ ജ്യോതിഷത്തിൻറെ അടിസ്ഥാനഗ്രന്ഥമാണ്‌ .
വേദവ്യാസനിൽ നിന്നും സാമവേദം പഠിച്ചവനാണു ജൈമിനി എന്ന് ഐതിഹ്യമുണ്ട്.
മാർക്കണ്ഡേയ പുരാണത്തിൽ ജൈമിനിയും മാർക്കണ്ഡേയനും തമ്മിലുള്ള സംവാദങ്ങൾ പരാമർശിച്ചിരിക്കുന്നു.
ജൈമിനീ ഭാരതം
മഹാനും വേദവ്യാസശിഷ്യനും വിഷ്ണുഭക്തനുമായ ജൈമിനീ മഹർഷി വ്യാസഭാരതത്തിനു അനുബന്ധമായി രചിച്ച അശ്വമേധപർവ്വം മാത്രമടങ്ങിയ ഗ്രന്ഥമാണ് ജൈമിനീ ഭാരതം .
അശ്വമേധപർവ്വം മാത്രമാണ് ഇതുവരെ കണ്ടെത്താനായിട്ടുള്ളത് .
ഇതിലെ അശ്വമേധപർവ്വം വളരെ വ്യത്യസ്തവും, ആസ്വാദ്യവും ഹൃദ്യവും , വ്യാസഭാരതത്തിലെ 
അശ്വമേധപർവ്വത്തിൽ ഇല്ലാത്ത പല വിചിത്രകഥകളും  അടങ്ങിയതുമാകുന്നു .
അതിനാൽ ജൈമിനീ അശ്വമേധം എന്നും ഈ കൃതി പ്രസിദ്ധമാണ് .
കർണ്ണപുത്രനായ വൃഷകേതുവിന്റെ കഥയും ഇതിലാണുള്ളത്.
കൂടാതെ പ്രമീള എന്ന അർജുനവധുവിന്റെ കഥയും ,വ്യാസഭാരതത്തിൽ ഇല്ലാത്ത അനേകം  മറ്റു പല കഥാപാത്രങ്ങളെയും ഇതിൽ കാണാം.
ജൈമിനി മുനി , നൈമിശാരണ്യത്തിൽ വച്ച് ജനമേജയ രാജാവിനോട് പറയുന്ന രീതിയിലാണ് ഇതിന്റെ ആഖ്യാനം.
കലിയുഗത്തിന്റെ ആരംഭകാലഘട്ടത്തിലാണ് ഇതിന്റെ ആഖ്യാനം നടക്കുന്നത് .
കലിയുഗത്തിൽ ലോകത്തിന്റെ സ്ഥിതിയെപ്പറ്റിയും , ലോകത്തിനു സംഭവിക്കുന്ന കെടുതികളും ഇതിൽ അവസാനഭാഗത്ത് പറയുന്നുണ്ട് .
പതിനെട്ടു മഹാപുരാണങ്ങളിലും, പതിനെട്ടു ഉപപുരാണങ്ങളിലും ഈ കൃതിയെപ്പറ്റി പരാമർശമില്ല .
പേര് പറയപ്പെടാത്ത ഉപപുരാണങ്ങളും പലതും ഉണ്ട്.
അതുകൊണ്ട് ആ പുരാണങ്ങളുടെ കൂട്ടത്തിൽ ഇതിനെ പെടുത്താവുന്നതാണ് .
ജൈറോസ്കോപ്പ് ഇംഗ്ലീഷ് വിലാസം https://ml.wikipedia.org/wiki/Gyroscope ഒരു ജൈറോസ്കോപ്പ്
വർത്തുള ആക്ക തത്ത്വങ്ങളുടെ (Principles of Angular Momentum) അടിസ്ഥാനത്തിൽ, വസ്തുക്കളുടെ വിന്യാസം അളക്കാനും നിലനിർത്താനും ഉപയോഗിക്കുന്ന ഒരു ഉപകരണമാണ് ജൈറോസ്കോപ്പ് (gyroscope).
യന്ത്രശാസ്‌ത്ര(mechanics)പരമായി, ഏതു ദിശയിലേക്കും സ്വതന്ത്രമായി വിന്യസിക്കാൻ കഴിയുന്ന ഒരു അക്ഷം അഥവാ അച്ചുതണ്ട് കേന്ദ്രമാക്കി  കറങ്ങി കൊണ്ടിരിക്കുന്ന ദ്രവ്യമാനമായ ഒരു വർത്തുളതകിട്(disc)/ചക്ര(wheel)മാണ് ജൈറോസ്കോപ്പ് എന്നു പറയാം.
അതായത് ഇത്തരം ഡിസ്കുകൾ അവയുടെ കേന്ദ്രത്തിലൂടെ കടന്നുപോകുന്ന അച്ചുതണ്ടിൽ വട്ടം തിരിയുകയും (ഭ്രമണം/gyration), അതേ അച്ചുതണ്ടിന്റെ തന്നെ ഏതു ദിശാവിന്യാസത്തിലും ഭ്രമണം തുടരുകയും ചെയ്യും.
കളിപ്പാട്ടം പമ്പരം(whirligig) ജൈറോസ്കോപ്പിന് നല്ലൊരു ഉദാഹരണമാണ്.
പമ്പരം തറയിൽ വെച്ച് കറക്കി വിടുമ്പോൾ, പമ്പരത്തിന്റെ തറയിൽ 
തൊട്ടിരിക്കുന്ന തുമ്പറ്റം ഒരിക്കലും തറയിലെ ഒരു ബിന്ദു(point)വിൽ മാത്രമായി നിന്ന് കറങ്ങാറില്ല.
അത് ചെറിയൊരു വൃത്താകാര പാതയിലായിരിക്കും 
സഞ്ചരിക്കുക.
ക്രമേണ ഊർജ്ജം ക്ഷയിച്ച് ഭ്രമണവേഗത കുറയുമ്പോൾ ആ വൃത്തപാതയുടെ ആരം(radius) കുറഞ്ഞു വരികയും അവസാനം പമ്പരം 
വീഴുകയും ചെയ്യും.
ഇവിടെ പമ്പരത്തിന് ദ്രവ്യമാനമായ ഒരു കോൺ(conical) ആകൃതിയാകയാൽ കറങ്ങുമ്പോൾ അത് മേൽപ്പറഞ്ഞ ഒരു ഡിസ്കിനെ 
പോലെ വർത്തിക്കുന്നു.
പമ്പരം നാം കറക്കിവിടുമ്പോൾ കറങ്ങുന്നത് അതിന്റെ ദ്രവ്യകേന്ദ്ര(centre of mass)ത്തിലൂടെ കടന്നുപോകുന്ന 
അക്ഷത്തിലൂടെയാണ്.
പമ്പരത്തിലെ നമ്മൾ കറക്കി വിടുന്ന ദണ്ഡും അതിന്റെ കൂർത്തമുനയും ചേർന്നതാണ് ഈ അക്ഷം.
ഈ അക്ഷം ഏതു 
ദിശയിലേക്ക് ചരിഞ്ഞാലോ, സഞ്ചരിച്ചാലോ ഡിസ്കിന്റെ ഭ്രമണത്തിനു വ്യതിയാനമുണ്ടാകില്ല.
ഇതു തന്നെയാണ് ജൈറോസ്കോപ്പിലും സംഭവിക്കുന്നത്.
അതിനാൽ ഈ പ്രതിഭാസത്തെ ജൈറോസ്കോപ്പിക്ക് ഇഫക്ട് (gyroscopic effect) എന്നും വിളിക്കുന്നു.
പ്രധാന ഭാഗങ്ങൾ
യാന്ത്രിക വ്യൂഹങ്ങൾ(mechanical systems)ക്കുള്ളിലോ ഉപകരണങ്ങൾക്കുള്ളിലോ സാധാരണ ഉപയോഗിക്കാറുള്ള ജൈറോസ്കോപ്പുകളിൽ പ്രധാനമായും 
മൂന്ന് ഭാഗങ്ങളാണുള്ളത്;
ഭ്രമണഭാഗം(rotor) ഒരു അക്ഷ(axis)ത്തെ മാത്രം ആധാരമാക്കി കറങ്ങുന്ന ഒരു ഭ്രമണവസ്തു.
(ഡിസ്ക്/ബോൾ/വീൽ/റിംഗ്).
ആന്തരിക വലയം(inner gimbal) ലംബ(vertical)ദിശയിൽ ഭ്രമണഭാഗത്തെ ഉൾക്കൊള്ളുന്ന അക്ഷത്തിനെ അതിന്റെ തിർശ്ചീന(horizontal)ദിശയിൽ കമ്പനം(oscillation) സാധ്യമാക്കുന്നതുമായ 
ലോഹവലയം.
ബാഹ്യവലയം(outer gimbal) ആന്തരികവലയത്തെയും അതുൾക്കൊള്ളുന്ന ഭ്രമണഭാഗത്തെയും ഒന്നിച്ച് താങ്ങിനിർത്തുന്ന(support) ചട്ടക്കൂടായി(frame) വർത്തിക്കുന്ന ഏറ്റവും 
പുറമെയുള്ള മറ്റൊരു വലയം.
ജൈറോസ്കോപ്പിലെ റോട്ടറിനെ ഒരു ബാഹ്യവർത്തുളബലം (external torque) കൊടുത്ത് കറക്കിയാൽ അത് ബലപ്രയോഗ ദിശയിൽ ആന്തരികവലയത്തിലെ ലംബമായിരിക്കുന്ന 
അച്ചുതണ്ടിൽ ഭ്രമണം ചെയ്യുകയും, തിരശ്ചീന ദിശയിൽ മാത്രം സ്വതത്രമായി കറങ്ങാൻ കഴിയുന്ന ആന്തരികവലയത്തിന് അതുകാരണം  കമ്പനം 
ഉണ്ടാകുകയും ചെയ്യും.
ബാഹ്യവർത്തുളബലം മാറുന്നതിനനുസരിച്ച് അച്ചുതണ്ടിന്റെ വിന്യാസവും മാറിക്കൊണ്ടിരിക്കും.
വർത്തുളബലം വളരെ കുറയുമ്പോഴും, വളരെകൂടുമ്പോഴുമുള്ള അച്ചുതണ്ടിന്റെ ദിശകൾ വ്യത്യസ്തമായിരിക്കും.
ഇത് ഡിസ്കിന്റെ/ചക്രത്തിന്റെ ഭ്രമണനിരക്കി(spin rate)നും ആക്കജഡത്വ(moment of inertia)ത്തിനും ആനുപാതികമായിരിക്കും.
ഡിസ്കുൾപ്പെടുന്ന അച്ചുതണ്ടിനെ ഒരു ബാഹ്യവലയ(gimbal)ത്തിൽ ഘടിപ്പിച്ചിട്ടുള്ളതു കാരണം പുറത്തു നിന്നുള്ള മറ്റു വർത്തുളബല(external torques)ങ്ങളുടെ സ്വാധീനം കുറയുകയും, അതു വഴി ജൈറോസ്കോപ്പിന്റെ ചലനം അത് ഇരിക്കുന്ന പ്രതലത്തിന്റെ ചലനത്തെ ആശ്രയിക്കുന്നുമില്ല.
അതായത്, രണ്ടറ്റവും വലിച്ചുപിടിച്ച ഒരു നൂൽപ്പാലത്തിനു മുകളിൽ നിന്ന് പോലും ജൈറോസ്കോപ്പ് കറങ്ങും.
നൂലിന്റെ ആട്ടം ജൈറോസ്കോപ്പിന്റെ പ്രവർത്തനത്തെ കാര്യമായി സ്വാധീനിക്കുന്നില്ല.
വിവിധ തരം ജൈറോസ്കോപ്പുകൾ
മെക്കാനിക്കൽ തത്ത്വങ്ങളിൽ പ്രവർത്തിക്കുന്ന ജൈറോസ്കോപ്പുകൾക്ക് പുറമേ, ഇലക്ട്രോണിക് ജൈറോസ്കോപ്പ്, മൈക്രോച്ചിപ്പ്-അധിഷ്ഠിത MEMS ജൈറോസ്കോപ്പ്, ഫൈബൽ ഒപ്ടിക്ക് ജൈറോസ്കോപ്പ് തുടങ്ങി അതിസൂക്ഷ്മസംവേദനക്ഷമ(high sensitivity)തയുള്ള ക്വാണ്ടം ജൈറോസ്കോപ്പുകൾ വരെ നിലവിലുണ്ട്.
ഇഞ്ചിനീയറിംഗ് മേഖലയിൽ ജൈറോസ്കോപ്പിന്റെ പ്രായോഗികത എടുത്തുപറയേണ്ടതാണ്.
ജൈറോസ്കോപ്പിനു പുറമേ ജൈറോസ്കോപ്പിക് ഇഫക്ട് ഉപയോഗപ്പെടുത്തുന്ന ധാരാളം സന്ദർഭങ്ങൾ നമ്മുടെ നിത്യജീവിതത്തിലുണ്ട്.
സൂര്യനു ചുറ്റും ഗ്രഹങ്ങളും ഗ്രഹങ്ങൾക്കു ചുറ്റും ഉപഗ്രഹങ്ങളും കറങ്ങുന്നതിനെ ജൈറോസ്കോപ്പിക് ഇഫക്ട് ഉപയോഗിച്ചാണ് വിശദീകരിക്കുന്നത്.
അതായത് ഗ്രഹങ്ങളെ നമുക്ക് സ്ഥിരപ്രവേഗത്തിൽ കറങ്ങുന്ന പമ്പരങ്ങളോട് ഉപമിക്കാം എന്ന് ചുരുക്കം.
റോഡുകളിലെ വളവു തിരിയുമ്പോൾ വാഹനങ്ങളുടെ ഗതിനിർണയിക്കുന്നതിൽ ജൈറോസ്കോപ്പികത സുപ്രധാന പങ്കുവഹിക്കുന്നു.
കൂടാതെ വിമാനങ്ങളുടെയും ഹെലികോപ്റ്ററുകളുടെയും ദിശനിയന്ത്രിക്കുന്നതും ജൈറോസ്ക്കോപ്പിക് തത്ത്വങ്ങൾ പ്രയോജനപ്പെടുത്തിയാണ്.
കാന്തികദിശാസൂചി(magnetic compass)കൾക്ക് പ്രവർത്തിക്കാനോ /കൃത്യത നൽകാൻ കഴിയാത്തതോ ആയ ജഡത്വസംവേദനവ്യൂഹ(inertial navigation systems)ങ്ങളിൽ ദിശ നിയന്ത്രണത്തിന് ജൈറോസ്കോപ്പുകൾ ഉപയോഗിക്കുന്നു.
(ഉദാ:-ബഹിരാകാശ നിലയങ്ങൾ/ബഹിരാകാശ ടെലിസ്കോപ്പുകൾ മുതലായവ).
കൂടാതെ, തരംഗങ്ങൾ കൊണ്ടു നിയന്ത്രിക്കപ്പെടുന്ന ആളില്ലാ-വ്യോമയാനങ്ങളുടെ തുലനസ്ഥിരത നിയന്ത്രിക്കാനും, ഖനികളിലെ ജൈറോ-തിയോഡോലൈറ്റുകളിൽ ദിശാസഹായിയായും ജൈറോസ്കോപ്പുകൾ ഉപയോഗിച്ചു വരുന്നു.
ചിത്രശാല Gyroscope
ജഗന്നാഥ വർമ്മ ഇംഗ്ലീഷ് വിലാസം https://ml.wikipedia.org/wiki/Jagannatha_Varma
മലയാള ചലച്ചിത്ര അഭിനേതാവും ടെലിവിഷൻ താരവും റിട്ട.
പോലീസ് ഉദ്യോഗസ്ഥനുമായിരുന്ന കഥകളി കലാകാരനാണ് കെ.എൻ.ജഗന്നാഥ വർമ്മ (1939-2016).
1978 മുതൽ മൂന്നു പതിറ്റാണ്ടിലധികം മലയാള ചലച്ചിത്ര വേദിയിൽ നിറഞ്ഞു നിന്ന ജഗന്നാഥ വർമ്മ 250-ലധികം സിനിമകളിൽ അഭിനയിച്ചിട്ടുണ്ട്.
ന്യൂഡൽഹി(1987), തന്ത്രം(1988), ലേലം(1997), പത്രം(1999) എന്നിവയാണ് പ്രധാന കഥാപാത്രങ്ങൾ ചെയ്ത സിനിമകൾ.
വാർധക്യ സഹജമായ അസുഖങ്ങളെ തുടർന്ന് 2016 ഡിസംബർ 20ന് നിര്യാതനായി.
ആലപ്പുഴ ജില്ലയിലെ ചേർത്തല താലൂക്കിലെ വാരനാട് എന്ന ഗ്രാമത്തിൽ തെക്കേടത്ത് കോവിലകം കേരള വർമ്മ തമ്പുരാൻ്റെയും കാട്ടുങ്കൽ കോവിലകം അംബാലികയുടേയും മൂന്നാമത്തെ മകനായി 1939 മെയ് ഒന്നിന് ജനിച്ചു.
രവീന്ദ്രനാഥ്, മല്ലിനാഥ്, സുരേന്ദ്രനാഥ്, പ്രഭാവതി എന്നിവർ സഹോദരങ്ങളാണ്.
ചേർത്തലയിലെ മുര്യനാട്ട് എൽ.പി.സ്കൂൾ, ഗവ.
ബോയ്സ് ഹൈസ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ വർമ്മ ആലപ്പുഴ സനാതന ധർമ്മ കോളേജിൽ നിന്നു ബിരുദവും തിരുവനന്തപുരം എം.ജി.കോളേജിൽ നിന്ന് ബിരുദാനന്തര ബിരുദവും നേടി പഠനം പൂർത്തിയാക്കി.
1963-ൽ കേരള പോലീസിൽ സബ് ഇൻസ്പെക്ടറായി ചേർന്ന ജഗന്നാഥ വർമ്മ 33 വർഷത്തെ സർവീസിനു ശേഷം 1996-ൽ എസ്.പിയായിട്ടാണ് (സൂപ്രണ്ടൻറ് ഓഫ് പോലീസ്) വിരമിച്ചത്.
1978-ൽ ഹൃദയബന്ധങ്ങൾ എന്ന സിനിമയിലൂടെയാണ് മലയാള ചലച്ചിത്ര രംഗത്തേക്ക് എത്തുന്നത്.
ഈ ചിത്രം റിലീസാകാത്തതിനെ തുടർന്ന് 1978-ൽ തന്നെ പുറത്തിറങ്ങിയ മാറ്റൊലി എന്ന സിനിമയാണ് ജഗന്നാഥ വർമ്മയുടെ ആദ്യ സിനിമ.
പിന്നീട് മൂന്നു പതിറ്റാണ്ടിലധികം മലയാള ചലച്ചിത്ര വേദിയിലെ നിറസാന്നിധ്യമായിരുന്നു.
2013-ൽ ഡോൾസ് എന്ന ചിത്രത്തിലാണ് അവസാനമായി വേഷമിട്ടത്.
കഥകളിയിലും ചെണ്ടയിലും പ്രാവീണ്യം നേടിയ കലാകാരൻ കൂടിയാണ് ജഗന്നാഥ വർമ്മ.
പള്ളിപ്പുറം ഗോപാലൻ നായരും ചെണ്ട വിദ്വാൻ കണ്ടല്ലൂർ ഉണ്ണികൃഷ്ണനുമാണ് അദ്ദേഹത്തിൻ്റെ ഗുരുക്കന്മാർ.
2013-ൽ 74-മത്തെ വയസിലാണ് ചെണ്ടയിൽ അരങ്ങേറ്റം കുറിച്ചത്.
വാർധക്യ സഹജമായ അസുഖങ്ങളെ തുടർന്ന് തിരുവനന്തപുരത്തെ സ്വകാര്യ ആശുപത്രിയിൽ വച്ച് 2016 ഡിസംബർ 20ന് ജഗന്നാഥ വർമ്മ അന്തരിച്ചു.
സംസ്ഥാന സർക്കാരിൻ്റെ പൂർണ്ണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കാരം നടത്തി.
തൃശൂർ ജില്ലയിലെ അഞ്ചേരിമഠം കുടുംബാംഗമായ ശാന്ത വർമ്മയാണ് ഭാര്യ.
മനു വർമ്മ, പ്രിയ എന്നിവർ മക്കളും സിന്ധു വർമ്മ, സംവിധായകൻ വിജി തമ്പി എന്നിവർ മരുമക്കളുമാണ്.
ജഗന്നാഥ ക്ഷേത്ര ട്രെയിൻ ദുരന്തം
തലശ്ശേരി ജഗന്നാഥ ക്ഷേത്രത്തിൽ ഉത്സവത്തിന്റെ വെടിക്കെട്ട്‌ കാണാൻ റെയിൽവേ ട്രാക്കിൽ തടിച്ചു കൂടിയ ജനങ്ങൾക്ക്‌ മേൽ തീവണ്ടി ഓടിക്കയറി 27 പേർ മരിച്ച സംഭവമാണ് തലശ്ശേരി ജഗന്നാഥ ക്ഷേത്ര ട്രെയിൻ ദുരന്തം എന്ന പേരിൽ അറിയപ്പെടുന്നത് .
1986 ഫെബ്രുവരി 28 വെള്ളിയാഴ്ച രാത്രിയായിരുന്നു ഈ ദുരന്തം ഉണ്ടായത്.
കേരളത്തിൽ തൃശൂർ പൂരം കഴിഞ്ഞാൽ ഏറ്റവും വലിയ വെടിക്കെട്ട് അരങ്ങേറിയിരുന്നത്‌ തലശ്ശേരി ജഗന്നാഥ ക്ഷേത്രത്തിലായിരുന്നു.
ഒരു മണിക്കൂറോളം നീളുന്ന ഗംഭീരമായ വെടിക്കെട്ടായിരുന്നു അവിടെ അരങ്ങേറിയിരുന്നത്.
ക്ഷേത്രത്തിന്റെ തൊട്ടടുത്തായി ജഗന്നാഥ ടെമ്പിൾ ഗേറ്റ് സ്റ്റേഷൻ എന്ന ഒരു റെയിൽവേ സ്റ്റേഷൻ നിലകൊള്ളുന്നുണ്ട്.
സ്ഥലപരിമിതി മൂലം ജനങ്ങൾ വെടിക്കെട്ട്‌ കാണാൻ ഈ സ്റ്റേഷനിലെ പ്ലാറ്റ്ഫോമിലും റെയിൽ പാളത്തിലും നിൽക്കാറുണ്ട്.
വെടിക്കെട്ട്‌ നടന്നു കൊണ്ടിരിക്കെ ഡൽഹിയിൽ നിന്നുമുള്ള എക്സ്പ്രസ്സ്‌ ട്രെയിൻ അത് വഴി കടന്നു വന്നു.
വെടിക്കെട്ടിൻറെ ശബ്ദത്തിനിടയിൽ വണ്ടിയുടെ ചൂളം വിളിയോ ശബ്ദമോ ആരും ശ്രദ്ധിച്ചില്ല.
ചെറിയ വളവുള്ള ഭാഗമായതിനാൽ ദൂരെ നിന്നും ഡ്രൈവർക്ക് കാണാനും പറ്റിയില്ല.
ആൾക്കൂട്ടം ഡ്രൈവറുടെ ശ്രദ്ധയിൽപ്പെട്ടപ്പോഴേക്കും ബ്രേക്ക്‌ ഇടാനുള്ള സമയവും ഇല്ലായിരുന്നു.
ഒരു ഞൊടിയിടക്കുള്ളിൽ തീവണ്ടി ഓടിക്കയറി 27 പേർ അവിടെ കൊല്ലപ്പെട്ടു.
കേരളത്തിലെ വലിയ ട്രെയിൻ ദുരന്തങ്ങളുടെ കൂട്ടത്തിൽ ഒന്നാണിത്.
ജഗന്നാഥൻ ഇംഗ്ലീഷ് വിലാസം https://ml.wikipedia.org/wiki/Jagannathan_(actor) ഇംഗ്ലീഷ് വിലാസം https://ml.wikipedia.org/wiki/Jagannathan
മലയാളത്തിലെ ഒരു പ്രധാന ചലച്ചിത്ര-നാടക-സീരിയൽ നടനും, നാടകസംവിധായകനും, നൃത്തസംവിധായകനും, ഗായകനുമായിരുന്നു അന്തരിച്ച ജഗന്നാഥൻ (1938-2012 ഡിസംബർ 8 ) .
ശേഖരൻ നായരുടേയും ദേവകി അമ്മയുടേയും പുത്രനായി 1938-ൽ ചങ്ങനാശേരിയിൽ ജനിച്ചു.
തുറവൂർ എൽ പി സ്കൂൾ, വൈക്കം ഗവണ്മെന്റ് സ്കൂൾ എന്നിടങ്ങളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ ശേഷം രാജസ്ഥാനിലെ രാഷ്ട്രീയ അനുശാസൻ യോജനിൽ നിന്ന് റാങ്കോടെ പരിശീലനം നേടി.
ഇൻഡോറിലെ സ്കൂളിൽ ജോലി നോക്കിയ ശേഷം നാട്ടിൽ തിരിച്ചെത്തി കായികാധ്യാപകനായി നെയ്യാറ്റിങ്കര ഗവണ്മെന്റ് സ്കൂൾ, സെന്റ് ജോസഫ് സ്കൂൾ, പൂജപ്പുര ഗവണ്മെന്റ് ഹൈ സ്കൂൾ, ജവഹർ ബാല ഭവൻ തിരുവനന്തപുരം എന്നിവിടങ്ങളിൽ പ്രവർത്തിച്ചു.
ഗവണ്മെന്റ് വെൽഫയർ ഓഫീസറായും സ്പോർട്സ് ഡയറകറ്റർ അഡ്മിനിസ്ട്രേറ്ററായും  ജോലി നോക്കി .
ഗവണ്മെന്റ് സർവീസിലായിരിക്കുമ്പോൾത്തന്നെ ജി. അരവിന്ദൻ , നെടുമുടി വേണു തുടങ്ങിയവരോടൊത്ത് മലയാള നാടകവേദിയുമായി അദ്ദേഹം അടുത്ത് പ്രവർത്തിച്ചിരുന്നു.
കാവാലം നാരായണപ്പണിക്കരുടെ അവനവൻ കടമ്പ എന്ന നാടകത്തിലെ “ആട്ടപ്പണ്ടാരം” എന്ന കഥാപാത്രം അവതരിപ്പിച്ചത് ജഗന്നാഥൻ ആണ്.
നാടകാഭിനയത്തിനു പുറമേ “പതനം, പരിവർത്തനം, കരടി, വിവാഹാലോചന” തുടങ്ങിയ നാടകങ്ങൾ സംവിധാനം ചെയ്തു.
രാജീവ് നാഥ് സംവിധാനം ചെയ്ത  “ഗ്രാമത്തിൽ നിന്ന്” എന്നതാണ് ആദ്യത്തെ മലയാള ചലച്ചിത്രം.
ആ ചിത്രം റിലീസായില്ല.
അതിൽ പാടുകയും ചെയ്തിരുന്നു.
അരവിന്ദൻ സംവിധാനം ചെയ്ത് 1986-ൽ പുറത്തിറങ്ങിയ ഒരിടത്ത് എന്ന ചിത്രത്തിലൂടെയാണ് ആദ്യമായി ചലച്ചിത്രഅഭിനയരംഗത്ത് കാലൂന്നൂന്നത് .
1987-ൽ മോഹന്റെ സംവിധാനത്തിൽ പുറത്തിറങ്ങിയ തീർത്ഥം .
തുടർന്ന് നൂറിലധികം മലയാള സിനിമകളിൽ ചെറുതും വലുതുമായ ശ്രദ്ധേയമായ വേഷങ്ങൾ കൈകാര്യം ചെയ്തു.
2012ൽ പുറത്തിറങ്ങിയ അർദ്ധനാരി അവസാനമായി ജഗന്നാഥൻ  അഭിനയിച്ച ചിത്രം .
നാടകത്തിനും  സിനിമക്കും പുറമേ ദൂരദർശനിലും മറ്റ് ചാനലുകളിലുമൊക്കെ നിരവധി ടെലി സീരിയലുകളിൽ നിറഞ്ഞ് നിന്നിരുന്ന അഭിനേതാവായിരുന്നു ജഗന്നാഥൻ.
മലയാളത്തിനു പുറമേ തമിഴിൽ മണി രത്നത്തിന്റെ “തിരുടാ തിരുടാ” എന്ന ചിത്രത്തിലെ ജോൽസ്യന്റെ വേഷവും അവതരിപ്പിച്ചു.
[[മോഹൻലാൽ|മോഹൻലാലിന്റെ ആദ്യ ചിത്രമായ തിരനോട്ടത്തിന്റെ നൃത്തസംവിധായകനായിരുന്നു ജഗന്നാഥൻ.
അഭിനയത്തിനു പുറമേ ടെലിഫിലിമുകൾക്ക് തിരക്കഥകളുമൊരുക്കിയിരുന്നു.
ജഗന്നാഥൻ രചിച്ച നാടൻപാട്ടുകൾ, ഓണപ്പാട്ടുകൾ എന്നിവ റേഡിയോകളിൽ പ്രക്ഷേപണം നടത്തിയിട്ടുണ്ട്.
1978-ൽ രാജീവ് നാഥ് സംവിധാനം ചെയ്ത ഗ്രാമത്തിൽ നിന്ന് എന്ന സിനിമയിൽ എടാ കാട്ടുപടേമല്ലേടാ എന്ന ഗാനം കാവാലം ശ്രീകുമാർ , ഉഷാ രവി എന്നിവരോടൊപ്പവും 1989-ൽ വേണു നാഗവള്ളി സംവിധാനം ചെയ്ത സ്വാഗതം എന്ന സിനിമയിൽ അക്കരെ നിന്നൊരു കൊട്ടാരം എന്ന ഗാനം പട്ടണക്കാട് പുരുഷോത്തമൻ , മിന്മിനി എന്നിവരോടൊപ്പവും ജഗന്നാഥൻ പാടിയിട്ടുണ്ട്.
1988-ൽ ഭരത് ഗോപി സംവിധാനം ചെയ്ത ഉത്സവപ്പിറ്റേന്ന് എന്ന സിനിമയിയുടെയും 1988-ൽ നെടുമുടി വേണു സംവിധാനം ചെയ്ത പൂരം എന്ന സിനിമയിയുടെയും നൃത്തസംവിധാനം ചെയ്തത് ജഗന്നാഥനാണ്.
1988-ൽ ആർ സുകുമാരൻ സംവിധാനം ചെയ്ത പാദമുദ്ര എന്ന സിനിമക്ക് വേണ്ടി ശബ്ദവും നൽകിയിട്ടുണ്ട്.
2012 ഡിസംബർ 8-ന് ശ്വാസകോശ സംബന്ധിയായ അസുഖത്തെത്തുടർന്ന് 74ആം വയസ്സിൽ  ജഗന്നാഥൻ അന്തരിച്ചു.
സരസ്വതി അമ്മയാണ് ഭാര്യ.
രോഹിണി, ചന്ദ്രശേഖരൻ എന്നിവർ മക്കളാണ്.
മലയാളം ടെലിവിഷൻ മേഖലയിലെ സംവിധായകൻ ശിവമോഹൻ തമ്പിയാണ് മകളുടെ ഭർത്താവ്.
ഗായകനും റേഡിയോ അവതാരകനുമായ മകൻ ചന്ദ്രശേഖരൻ ജഗന്നാഥൻ നിലവിൽ മനോരമയുടെ റേഡിയോ മാംഗോയിൽ പ്രോഗ്രാം മാനേജർ ആയി ജോലി നോക്കുന്നു .
പുരസ്കാരങ്ങൾ 1985-ലെ മികച്ച രണ്ടാമത്തെ നാടകനടനുള്ള സംസ്ഥാനപുരസ്കാരം (ആയിരം കാതം അകലെ) 1999-ലെ മികച്ച സീരിയൽ സഹനടനുള്ള സംസ്ഥാനപുരസ്കാരം (സ്കൂൾ ഡയറി, ദ്രൗപദി) അഭിനയിച്ച സിനിമകൾ അർദ്ധനാരി (2012) പത്താം നിലയിലെ തീവണ്ടി (2009) ഒരു പെണ്ണും രണ്ടാണും (2008) പകൽ നക്ഷത്രങ്ങൾ (2008) തനിയെ (2007) സൂര്യൻ (2007) രാഷ്ട്രം (2006) മയൂഖം (2005) വിദേശി നായർ സ്വദേശി നായർ (2005) പട്ടണത്തിൽ സുന്ദരൻ 2003 കൈ എത്തും ദൂരത്ത് 2002 പുനർജനി (2002) എന്റെ ഹൃദയത്തിന്റെ ഉടമ (2002) പകൽപ്പൂരം (2002) സ്രാവ് (2002) സ്റ്റാലിൻ ശിവദാസ് (2001) ആഘോഷം (1999) ഹർത്താൽ (1998) കല്യാണ ഉണ്ണികൾ (1997) അവിട്ടം തിരുനാൾ ആരോഗ്യശ്രീമാൻ (1995) തീർത്ഥം (1987) ഒരിടത്ത് (1986) അവലംബം
ജഗദോദ്ധാരനാ ഇംഗ്ലീഷ് വിലാസം https://ml.wikipedia.org/wiki/JagadOddhaaraNaa പുരന്ദരദാസൻ
പുരന്ദരദാസൻ ഹിന്ദുസ്താനി കാപിരാഗത്തിൽ ചിട്ടപ്പെടുത്തിയ ഒരു കൃതിയാണ് ജഗദോദ്ധാരനാ .
കന്നഡഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.
ജഗദോദ്ധാരനാ ആഡിസിദളെ യശോദെ (ജഗദോദ്ധാരനാ) അനുപല്ലവി
ജഗദോദ്ധാരനാ  മഗനെന്ദു തിളിയുത സുഗുണാന്ത രംഗനാ ആഡിസിദളെ യശോദെ (ജഗദോദ്ധാരനാ) ചരണം 1
നിഗമേക സിലുകദ അഗണിത മഹിമന മഗുഗള മാണിക്യന ആഡിസിദള യശോദെ (ജഗദോദ്ധാരനാ) ചരണം 2
അണോരണീയന മഹതോ മഹീയന അപ്രമേയന ആഡിസിദള യശോദെ (ജഗദോദ്ധാരനാ) ചരണം 3
പരമ പുരുഷന പരവാസുദേവന പുരന്ദര വിഠലന ആഡിസിദള യശോദെ (ജഗദോദ്ധാരനാ) അവലംബം പുറത്തേക്കുള്ള കണ്ണികൾ ബോംബെ ജയശ്രീയുടെ ആലാപനം
ജഗദ്ഗുരു ആദിശങ്കരൻ ഇംഗ്ലീഷ് വിലാസം https://ml.wikipedia.org/wiki/Jagadguru_Aadisankaran
പി. ഭാസ്കരൻ നിർമ്മിച്ച് സംവിധാനം ചെയ്ത 1977-ലെ ഇന്ത്യൻ മലയാള ചലച്ചിത്രമാണ് ജഗദ്ഗുരു ആദിശങ്കരൻ.
മുരളിമോഹൻ , കവിയൂർ പൊന്നമ്മ , ഒ. രാംദാസ്, ശങ്കരാടി എന്നിവരാണ് ഈ ചിത്രത്തിലലെ പ്രധാന വേഷങ്ങളിൽ അഭിനയിച്ചിരിക്കുന്നത്.
എട്ടാം നൂറ്റാണ്ടിലെ സന്ന്യാസി ആദി ശങ്കരന്റെ ജീവിതത്തെയും തത്ത്വചിന്തകളെയും അത്ഭുതങ്ങളെയും ചുറ്റിപ്പറ്റിയാണ് കഥ.
താരം വേഷം 1 മുരളീമോഹൻ ശ്രീ ശങ്കരാചാര്യർ 2 കവിയൂർ പൊന്നമ്മ കൈപ്പള്ളി ആര്യാദേവി അന്തർജ്ജനം, ശങ്കരന്റെ മാതാവ് 3 മഞ്ചേരി ചന്ദ്രൻ പരമശിവൻ 4 ശങ്കരാടി മൂർക്കത്ത് നമ്പൂതിരി 5 പ്രതാപചന്ദ്രൻ വിഷ്ണുശർമ്മ/സനന്ദൻ/പത്മപാദ 6 C. R. ലക്ഷ്മി ഓമന/മൂർക്കത്ത്ന്റെ പത്നി 7 മല്ലിക സുകുമാരൻ സരസ്വതി 8 മാസ്റ്റർ രഘു ബാലനായ ശങ്കരൻ 9 N. ഗോവിന്ദൻ‌കുട്ടി പാതാള ഭൈരവൻ 10 പാലാ തങ്കം നെല്ലിക്ക ദാനം ചെയ്യുന്ന വനിത 11 പഞ്ചാബി വെങ്കു 12 പ്രേംജി കൈപ്പള്ളി ശിവഗുരു നമ്പൂതിരി, ശങ്കരന്റെ പിതാവ് 13 രാജകോകില മഹാറാണി 14 ടി.പി. മാധവൻ ഗോവിന്ദ ഗുരു 15 തൊടുപുഴ രാധാകൃഷ്ണൻ ഉഗ്രഭൈരവൻ 16 ശ്രീമൂലനഗരം വിജയൻ അമരാവി രാജൻ 17 വള്ളത്തോൾ ഉണ്ണിക്കൃഷ്ണൻ മണ്ഡലകേശൻ/സുരേശ്വരൻ 18 ദശാവതാരം രവികുമാർ കുമാരഭക്ത 19 പി.ആർ.മേനോൻ വേദവ്യാസൻ 20 ജെ.എ.ആർ ആനന്ദ് വേലു 21 [[]] പാട്ടരങ്ങ് വരികൾ:[[]] ഈണം: വി. ദക്ഷിണമൂർത്തി നമ്പർ.
പാട്ട് പാട്ടുകാർ ' രചന ' രാഗം 1 "ആപോവാഹിതം സർവ്വം " കെ. ജെ. യേശുദാസ് , വി. ദക്ഷിണാമൂർത്തി പി. ഭാസ്‌കരൻ 2 "ആസ്ഥാം താവദിയം " (മാതൃവന്ദനം) കെ. ജെ. യേശുദാസ് ശങ്കരാചാര്യർ 3 "അനാദ്യന്തമാദ്യം പരം" (Sivabhujangam) കെ. ജെ. യേശുദാസ് ശങ്കരാചാര്യർ 4 "ഭജഗോവിന്ദം" കെ. ജെ. യേശുദാസ് ശങ്കരാചാര്യർ 5 "ചന്ദ്രോൽഭാസിത ശേഖരേ " (ശിവസ്തുതി) പി.ജയചന്ദ്രൻ ശങ്കരാചാര്യർ 6 "ദധ്യാ ദയാനുപവനോ " (Kanakadharasthavam) പി ലീല ശങ്കരാചാര്യർ 7 "ദ്രവീനോ ദ ദ്രാവിന സസ്മരസ്യേ 	" (Jalakarshana Slokam) പി.ജയചന്ദ്രൻ ശങ്കരാചാര്യർ 8 "ഗംഗേച യമുനേചൈവ ഗോദാവരി " പി ലീല ശങ്കരാചാര്യർ 9 "ജഗ്രത്‌ സ്വപ്ന സുഷുപ്തി " (ചണ്ഡാലഷ്ടകം) പി.ജയചന്ദ്രൻ ശങ്കരാചാര്യർ 10 "ജന്മദുഃഖം ജരാദുഃഖം" പി.ജയചന്ദ്രൻ ശങ്കരാചാര്യർ 11 "കുമുദിനി പ്രിയതമനു" എസ്.ജാനകി പി. ഭാസ്‌കരൻ 12 "നഭ്രമിർ നതോയം " പി. ബി. ശ്രീനിവാസ് ശങ്കരാചാര്യർ 13 "നമസ്തേ നമസ്തേ" (വിഷ്ണുഭുജംഗം) കെ. ജെ. യേശുദാസ് ശങ്കരാചാര്യർ 14 "ഓം പൂർണ്ണമദ: പൂർണ്ണമിദം " വി. ദക്ഷിണാമൂർത്തി, കെ പി, ബ്രഹ്മാനന്ദൻ ശങ്കരാചാര്യർ 15 "പര്യാങ്കതാം വ്രജതീയ " (ഗുരുവന്ദനം) പി. ബി. ശ്രീനിവാസ് ശങ്കരാചാര്യർ 16 "ശങ്കര ദിഗ്‌വിജയം " കെ. ജെ. യേശുദാസ് പി. ഭാസ്‌കരൻ 17 "ത്രിപുരസുന്ദരി " കെ. ജെ. യേശുദാസ് പി. ഭാസ്‌കരൻ 18 "ഉഗ്രം വീരം മഹാവിഷ്ണും" (നരസിംഹസ്തുതി) കെ. ജെ. യേശുദാസ് ശങ്കരാചാര്യർ 19 "യത്‌ഭവിതത്‌ഭവതി" പി.ജയചന്ദ്രൻ ശങ്കരാചാര്യർ അവലംബം പുറത്തേക്കുള്ള കണ്ണികൾ Jagadguru Aadi Sankaran ഇന്റർനെറ്റ് മൂവി ഡാറ്റാബേസിൽ
ജഗന്നാഥക്ഷേത്രം (വിവക്ഷകൾ)
ജഗന്നാഥക്ഷേത്രം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പുരി ജഗന്നാഥക്ഷേത്രം ജഗന്നാഥ ക്ഷേത്രം, തലശ്ശേരി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.